CELEX: 21998D0704(01)
Language: el
Date: 1998-03-20 00:00:00
Title: Απόφαση αριθ. 1/98 του συμβουλίου συνεργασίας Ευρωπαϊκής Κοινότητας-Πρώην Γιουγκοσλαβικής Δημοκρατίας της Μακεδονίας της 20ής Μαρτίου 1998 περί του εσωτερικού κανονισμού του συμβουλίου συνεργασίας που ιδρύθηκε με τη συμφωνία συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας

Avis juridique important

|

21998D0704(01)

Απόφαση αριθ. 1/98 του συμβουλίου συνεργασίας Ευρωπαϊκής Κοινότητας-Πρώην Γιουγκοσλαβικής Δημοκρατίας της Μακεδονίας της 20ής Μαρτίου 1998 περί του εσωτερικού κανονισμού του συμβουλίου συνεργασίας που ιδρύθηκε με τη συμφωνία συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας  

Επίσημη Εφημερίδα αριθ. L 190 της 04/07/1998 σ. 0048 - 0052

ΑΠΟΦΑΣΗ αριθ. 1/98 ΤΟΥ ΣΥΜΒΟΥΛΙΟΥ ΣΥΝΕΡΓΑΣΙΑΣ ΕΥΡΩΠΑΪΚΗΣ ΚΟΙΝΟΤΗΤΑΣ-ΠΡΩΗΝ ΓΙΟΥΓΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ της 20ής Μαρτίου 1998 περί του εσωτερικού κανονισμού του συμβουλίου συνεργασίας που ιδρύθηκε με τη συμφωνία συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας (98/417/ΕΚ)ΤΟ ΣΥΜΒΟΥΛΙΟ ΣΥΝΕΡΓΑΣΙΑΣ,Έχοντας υπόψη τη συμφωνία συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας (1), και ιδίως τα άρθρα 33 και 36,Έχοντας υπόψη ότι η συμφωνία αυτή άρχισε να ισχύει την 1η Ιανουαρίου 1998,ΑΠΟΦΑΣΙΣΕ ΝΑ ΘΕΣΠΙΣΕΙ ΤΟΝ ΑΚΟΛΟΥΘΟ ΕΣΩΤΕΡΙΚΟ ΚΑΝΟΝΙΣΜΟ ΚΑΙ ΝΑ ΙΔΡΥΣΕΙ ΤΙΣ ΕΚΕΙ ΠΡΟΒΛΕΠΟΜΕΝΕΣ ΟΜΑΔΕΣ ΕΡΓΑΣΙΑΣ:Άρθρο 1 Προεδρία Το συμβούλιο συνεργασίας προεδρεύεται εναλλάξ ανά περίοδο 12 μηνών από αντιπρόσωπο της Πρώην Γιουγκοσλαβικής Δημοκρατίας της Μακεδονίας και από αντιπρόσωπο της Ευρωπαϊκής Κοινότητας, εφεξής καλούμενη «Κοινότητα». Ωστόσο, η πρώτη περίοδος αρχίζει την ημερομηνία του πρώτου συμβουλίου συνεργασίας και ολοκληρώνεται στις 31 Δεκεμβρίου του ιδίου έτους.Άρθρο 2 Συνεδριάσεις 1. Το συμβούλιο συνεργασίας συνέρχεται μία φορά το χρόνο. Αν ένα μέρος το ζητήσει μπορεί να διεξαχθούν και πρόσθετες συνεδριάσεις, συμφωνούντων των μερών,2. Οι συνεδριάσεις του συμβουλίου συνεργασίας πραγματοποιούνται κατά την ημερομηνία και στον τόπο που συμφωνούν τα μέρη.3. Εκτός εάν αυτό αποφασισθεί άλλως, οι συνεδριάσεις του συμβουλίου συνεργασίας πραγματοποιούνται κεκλεισμένων των θυρών.Άρθρο 3 Αντιπροσωπείες Πριν από κάθε συνεδρίαση, η Κοινότητα και η Πρώην Γιουγκοσλαβική Δημοκρατία της Μακεδονίας συμφωνούν όσον αφορά το επίπεδο αντιπροσώπευσης στο συμβούλιο συνεργασίας και ενημερώνουν τον πρόεδρο σχετικά με τη σύσταση της αντιπροσωπείας τους.Άρθρο 4 Γραμματεία, ανακοινώσεις Ένας υπάλληλος της Πρώην Γιουγκοσλαβικής Δημοκρατίας της Μακεδονίας και ένας υπάλληλος της Επιτροπής των Ευρωπαϊκών Κοινοτήτων εκτελούν από κοινού καθήκοντα γραμματέως του συμβουλίου συνεργασίας.Οι ανακοινώσεις του προέδρου ή οι ανακοινώσεις προς αυτόν διαβιβάζονται και στους δύο γραμματείς που τις αποστέλλουν δεόντως στην αντίστοιχη αντιπροσωπεία στο συμβούλιο συνεργασίας.Άρθρο 5 Ημερήσια διάταξη 1. Ο πρόεδρος και οι γραμματείς καταρτίζουν την προσωρινή ημερήσια διάταξη για κάθε συνεδρίαση.Η προσωρινή ημερήσια διάταξη περιλαμβάνει τα θέματα για τα οποία οι γραμματείς έχουν λάβει αίτηση να τεθούν στην ημερήσια διάταξη το αργότερο 21 ημέρες πριν από την έναρξη της συνεδρίασης.Τα μόνα θέματα τα οποία περιλαμβάνονται στην προσωρινή ημερήσια διάταξη είναι αυτά για τα οποία τα κατάλληλα έγγραφα έχουν υποβληθεί στους γραμματείς που αναφέρονται στο άρθρο 4 το αργότερο κατά την ημερομηνία γνωστοποίησης της ημερήσιας διάταξης.Η ημερήσια διάταξη εγκρίνεται από το συμβούλιο συνεργασίας στην αρχή κάθε συνεδρίασης. Εάν συμφωνήσουν τα δύο μέρη, η ημερήσια διάταξη δύναται να περιλάβει και θέματα εκτός από αυτά που εμφανίζονται στην προσωρινή διάταξη.2. Σε συμφωνία με τα δύο μέρη, ο πρόεδρος έχει τη δυνατότητα να μειώσει τα χρονικά όρια που καθορίζονται στην παράγραφο 1, ώστε να λαμβάνονται υπόψη οι ανάγκες μιας συγκεκριμένης περίπτωσης.Άρθρο 6 Πρακτικά Για κάθε συνεδρίαση συντάσσονται πρακτικά, στα οποία περιλαμβάνεται μια περίληψη των εργασιών από τον πρόεδρο. Μετά την έγκρισή τους από το συμβούλιο συνεργασίας, τα πρακτικά υπογράφονται από τον πρόεδρο και τους γραμματείς ενώ το κάθε μέρος παραλαμβάνει κυρωμένο αντίγραφο του πρωτοτύπου.Άρθρο 7 Ομάδες εργασίας 1. Οι ομάδες εργασίας που ιδρύονται βάσει του άρθρου 36 της συμφωνίας συνεργασίας και η αντίστοιχη εντολή τους παρατίθενται στο παράρτημα του εσωτερικού κανονισμού. Οι ομάδες αποτελούνται από αντιπροσώπους των μερών. Συνέρχονται αιτήσει ενός μέρους, ασχέτως των ειδικότερων διατάξεων που περιέχονται στην εντολή τους, η οποία επισυνάπτεται στο παράρτημα.2. Οι ομάδες εργασίας λειτουργούν υπό την αιγίδα του συμβουλίου συνεργασίας το οποίο καθορίζει τους στόχους τους και το πεδίο δράσης τους. Δεν λαμβάνουν αποφάσεις αλλά δύνανται να προβούν σε συστάσεις προς το συμβούλιο συνεργασίας, στο οποίο και υποβάλλουν έκθεση μετά από κάθε συνεδρίασή τους.3. Το συμβούλιο συνεργασίας δύναται ανά πάσα στιγμή να τροποποιήσει την εντολή κάθε ομάδας εργασίας ή να ιδρύσει νέες.Άρθρο 8 Αποφάσεις Οι αποφάσεις που λαμβάνονται από το συμβούλιο συνεργασίας, με την έννοια του άρθρου 33 παράγραφος 1 της συμφωνίας συνεργασίας, υπογράφονται από τον πρόεδρο και τους γραμματείς.Οι αποφάσεις, ψηφίσματα, συστάσεις και γνώμες του συμβουλίου συνεργασίας που διατυπώνονται στα πλαίσιο του άρθρου 33 παράγραφος 2 της συμφωνίας συνεργασίας λαμβάνουν αριθμό προτεραιότητας, ακολουθούμενο από τον τόπο και την ημερομηνία έγκρισης και από μια περιγραφή του αντικειμένου τους.Οι αποφάσεις του συμβουλίου συνεργασίας δημοσιεύονται στις αντίστοιχες επίσημες εφημερίδες. Τα μέρη μπορούν να συμφωνήσουν τη δημοσίευση και κάθε άλλης πράξης του συμβουλίου συνεργασίας.Άρθρο 9 Γλώσσες Επίσημες γλώσσες του συμβουλίου συνεργασίας θα είναι οι επίσημες γλώσσες των μερών.Κατά κανόνα, το συμβούλιο συνεργασίας βασίζει τις διαβουλεύσεις του σε έγγραφα που συντάσσονται στις γλώσσες αυτές.Άρθρο 10 Δαπάνες Η Κοινότητα, αφενός και η Πρώην Γιουγκοσλαβική Δημοκρατία της Μακεδονίας, αφετέρου, καλύπτουν τις δαπάνες που προκύπτουν από τη συμμετοχή τους στις συνεδριάσεις του συμβουλίου συνεργασίας και των ομάδων εργασίας, όσον αφορά το προσωπικό, τις δαπάνες ταξιδίου και διαμονής, καθώς επίσης και τα έξοδα αλληλογραφίας και τηλεπικοινωνιών.Οι δαπάνες για τη διερμηνεία κατά τις συνεδριάσεις, τη μετάφραση και την αναπαραγωγή εγγράφων καλύπτονται από την Κοινότητα, με εξαίρεση τις δαπάνες που συνδέονται με τη διερμηνεία ή μετάφραση προς ή από την επίσημη γλώσσα της Πρώην Γιουγκοσλαβικής Δημοκρατίας της Μακεδονίας, οι οποίες καλύπτονται από την Πρώην Γιουγκοσλαβική Δημοκρατία της Μακεδονίας.Άλλες δαπάνες που συνδέονται με την υλική οργάνωση των συνεδριάσεων επιβαρύνουν το μέρος που φιλοξενεί τις συνεδριάσεις.Άρθρο 11 Η παρούσα απόφαση τίθεται σε ισχύ την ημέρα έκδοσής της.(1) ΕΕ L 348 της 18. 12. 1997, σ. 2.ΠΑΡΑΡΤΗΜΑ ΟΜΑΔΑ ΕΡΓΑΣΙΑΣ ΓΙΑ ΟΙΚΟΝΟΜΙΚΑ ΚΑΙ ΔΗΜΟΣΙΟΝΟΜΙΚΑ ΘΕΜΑΤΑ ΕΝΤΟΛΗ 1. Γενικοί στόχοι της ομάδας είναι η εξέταση των οικονομικών εξελίξεων και πολιτικών και η παρακολούθηση και από κοινού ανάλυση της οικονομικής, τεχνικής και δημοσιονομικής συνεργασίας, σύμφωνα με τα άρθρα 4, 10 και 11 της συμφωνίας συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας με στόχο την οικονομική ανάπτυξη της Πρώην Γιουγκοσλαβικής Δημοκρατίας της Μακεδονίας και την ενίσχυση των οικονομικών δεσμών μεταξύ της Πρώην Γιουγκοσλαβικής Δημοκρατίας της Μακεδονίας και της Ευρωπαϊκής Κοινότητας.2. Η ομάδα εργασίας θα ασχολείται, ιδίως, με τα ακόλουθα επιμέρους θέματα:- εξέταση των μακροοικονομικών εξελίξεων και πολιτικών στην Ευρωπαϊκή Κοινότητα και την Πρώην Γιουγκοσλαβική Δημοκρατία της Μακεδονίας,- εξέταση της προόδου των αρχών στην πορεία τους προς εφαρμογή της αρχής της ελεύθερης οικονομίας αγοράς και ιδίως την προώθηση του ιδιωτικού τομέα, των άμεσων αλλοδαπών επενδύσεων και της δημιουργίας εύρωστου τραπεζικού και χρηματοπιστωτικού τομέα στην Πρώην Γιουγκοσλαβική Δημοκρατία της Μακεδονίας,- παρακολούθηση και από κοινού ανάλυση της πορείας των μικρομεσαίων επιχειρήσεων (ΜΜΕ), περιλαμβανομένων των βιοτεχνιών, και των επαγγελματικών ενώσεών τους στην Πρώην Γιουγκοσλαβική Δημοκρατία της Μακεδονίας, καθώς και της συνεργασίας μεταξύ των οικείων επιχειρήσεων στην Ευρωπαϊκή Κοινότητα και στην Πρώην Γιουγκοσλαβικής Δημοκρατία της Μακεδονίας. Παρακολούθηση και εφαρμογή του προγράμματος βοήθειας Phare στον τομέα αυτό,- εξέταση της κοιντοτικής στήριξης για την οικονομική ανάπτυξη της Πρώην Γιουγκοσλαβικής Δημοκρατίας της Μακεδονίας, ιδίως του προγράμματος Phare.3. Η ομάδα εργασίας ετοιμάζει έκθεση μετά από κάθε συνεδρίασή της και υποβάλλει, ενδεχομένως, συστάσεις στο συμβούλιο συνεργασίας.ΟΜΑΔΑ ΕΡΓΑΣΙΑΣ ΓΙΑ ΤΗ ΓΕΩΡΓΙΑ ΕΝΤΟΛΗ 1. Η ομάδα αυτή ασχολείται με τα πρωτογενή και τα μεταποιημένα γεωργικά προϊόντα. Γενικοί στόχοι της ομάδας είναι η εφαρμογή, παραλούθηση και από κοινού ανάλυση της συνεργασίας στο γεωργικό τομέα, σύμφωνα με τα άρθρα 6 και 9 της συμφωνίας συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας, περιλαμβανομένων θεμάτων που αφορούν τα γεωργικά προϊόντα και τα γεωργικά προϊόντα μεταποίησης τα οποία υπάγονται στον τίτλο ΙΙ της συμφωνίας συνεργασίας.2. Η ομάδα είναι, ιδίως, αρμόδια για τα ακόλουθα θέματα:- εξέταση προβλημάτων που αφορούν την ανάπτυξη του γεωργικού τομέα και τη γεωργική πολιτική, καθώς και την αγροτική περιφερειακή ανάπτυξη στην Πρώην Γιουγκοσλαβική Δημοκρατία της Μακεδονίας και στην Ευρωπαϊκή Κοινότητα,- εξέταση της κοινοτικής βοήθειας προς τη γεωργία της Πρώην Γιουγκοσλαβικής Δημοκρατίας της Μακεδονίας, ιδίως στο πλαίσιο του Phare,- κτηνιατρικά και φυτοϋγειονομικά θέματα και εξέταση των δυνατοτήτων ανάπτυξης της συνεργασίας στον τομέα αυτό.3. Η ομάδα συντάσσει έκθεση μετά από κάθε συνεδρίασή της και υποβάλλει, ενδεχομένως, συστάσεις στο συμβούλιο συνεργασίας.ΟΜΑΔΑ ΕΠΑΦΗΣ ΓΙΑ ΤΗΝ ΕΦΑΡΜΟΓΗ ΤΟΥ ΠΡΩΤΟΚΟΛΛΟΥ ΣΧΕΤΙΚΑ ΜΕ ΤΙΣ ΣΥΜΠΛΗΡΩΜΑΤΙΚΕΣ ΕΜΠΟΡΙΚΕΣ ΣΥΜΦΩΝΙΕΣ ΓΙΑ ΟΡΙΣΜΕΝΑ ΠΡΟΪΟΝΤΑ ΤΗΣ ΧΑΛΥΒΟΥΡΓΙΑΣ ΕΝΤΟΛΗ 1. Σκοπός της ομάδας είναι η συζήτηση θεμάτων που αφορούν την εφαρμογή του πρωτοκόλλου αριθ. 1 της συμφωνίας συνεργασίας σχετικά με τις συμπληρωματικές εμπορικές συμφωνίες για ορισμένα προϊόντα της χαλυβουργίας.2. Η ομάδα είναι, ιδίως, αρμόδια για τα ακόλουθα θέματα:- παρακολούθηση και μελέτη του συστήματος διπλού ελέγχου για την εξαγωγή ορισμένων προϊόντων χαλυβουργίας από την Πρώην Γιουγκοσλαβική Δημοκρατία της Μακεδονίας προς την Ευρωπαϊκή Κοινότητα και συζήτηση οποιουδήποτε θέματος προκύπτει από τις εν λόγω πράξεις,- παρακολούθηση της σταδιακής άρσης των περιορισμών στις εξαγωγές όσον αφορά τα απορρίμματα και τα θρύμματα σιδηρούχων μετάλλων καταγωγής Πρώην Γιουγκοσλαβικής Δημοκρατίας της Μακεδονίας,- ανταλλαγή πληροφοριών σχετικά με τη κατάσταση της βιομηχανίας χάλυβα στην επικράτεια αμφότερων των συμβαλλομένων μερών και σχετικά με τις συναλλαγές τους, ιδίως με στόχο τον εντοπισμό τυχόν προβλημάτων,- εξέταση της κατάστασης της βιομηχανίας χάλυβα σε παγκόσμιο επίπεδο, περιλαμβανομένων των διεθνών συναλλαγών,- ανταλλαγή πληροφοριών για τη διόρθωση του κλάδου, την ανάπτυξη της παραγωγικής του ικανότητας, την επιστημονική και τεχνολογική πρόοδο στους επιμέρους τομείς και την εξέλιξη της απασχόλησης στον τομέα,- ανταλλαγή πληροφοριών γύρω από πολιτικές σε τομείς όπως ο ανταγωνισμός, οι δημόσιες ενισχύσεις, οι αναδιαρθρώσεις, καθώς και η ρύπανση και τα περιβαλλοντικά προβλήματα,- εξέταση της προόδου που συντελείται στο πλαίσιο της τεχνικής βοήθειας μεταξύ των συμβαλλόμενων μερών, περιλαμβανομένης της στήριξης για οικονομική, εμπορική και τεχνική διαχείριση,- ανταλλαγή κάθε είδους πληροφοριών όσον αφορά τις θέσεις που ελήφθησαν ή πρόκειται να ληφθούν στο πλαίσιο των κατάλληλων διεθνών οργανισμών και φορέων.3. Σε περίπτωση που τα δύο μέρη το θεωρούν κατάλληλο, οι αντιπρόσωποι του βιομηχανικού κλάδου θα καλούνται να συνεδριάσουν παράλληλα με την ομάδα επαφής και να ετοιμάζουν εκθέσεις προς την ομάδα σχετικά με τα αποτελέσματα των συζητήσεών τους.4. Η ομάδα επαφής συνέρχεται τουλάχιστον μία φορά ετησίως, στο κάθε συμβαλλόμενο μέρος εναλλάξ.5. Η προεδρία της ομάδας επαφής θα ασκείται εναλλάξ από έναν αντιπρόσωπο της Επιτροπής των Ευρωπαϊκών Κοινοτήτων και από έναν αντιπρόσωπο της Πρώην Γιουγκοσλαβικής Δημοκρατίας της Μακεδονίας.6. Η ομάδα επαφής συντάσσει έκθεση μετά από κάθε συνάντησή της και υποβάλλει, ενδεχομένως, συστάσεις στο συμβούλιο συνεργασίας.ΟΜΑΔΑ ΕΡΓΑΣΙΑΣ ΓΙΑ ΤΑ ΤΕΛΩΝΕΙΑ ΚΑΙ ΤΗ ΦΟΡΟΛΟΓΙΑ ΕΝΤΟΛΗ 1. Γενικός στόχος της ομάδας είναι η παρακολούθηση της εφαρμογής των τελωνειακών και φορολογικών διατάξεων της συμφωνίας συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας, σύμφωνα με τα άρθρα 11 και 23 της συμφωνίας.2. Η ομάδα θα ασχολείται, ιδίως, με τα ακόλουθα ειδικά θέματα:- συζήτηση κάθε τυχόν δυσκολίας περί την εφαρμογή της συμφωνίας,- ανταλλαγή πληροφοριών σχετικά με τη συμβατότητα των νομοθεσιών και τις εξελίξεις στον οργανωτικό τομέα αμφοτέρων των μερών σε τελωνειακά και φορολογικά ζητήματα, καθώς και συντονισμός, όταν αυτό απαιτείται, με στόχο τη λήψη κοινών θέσεων στο πλαίσιο διεθνών φόρουμ,- εντοπισμός των δυνατοτήτων περαιτέρω συνεργασίας σε τομείς τους οποίους τα μέρη θεωρούν αμοιβαίου ενδιαφέροντος,- εξέταση της επιμέρους κοινοτικής βοήθειας στους τομείς των τελωνείων και της φορολογίας, ιδίως στο πλαίσιο του Phare.3. Συμφωνούντων των μερών, η ομάδα εργασίας δύναται να προσκαλέσει εμπειρογνώμονες να παρευρεθούν ή/και να συμμετάσχουν στις εργασίες της για θέματα για τα οποία το θεωρεί αναγκαίο.4. Ο ομάδα εργασίας συντάσσει έκθεση μετά κάθε συνεδρίασή της και απευθύνει, ενδεχομένως, συστάσεις στο συμβούλιο συνεργασίας.ΟΜΑΔΑ ΕΡΓΑΣΙΑΣ ΓΙΑ ΤΗ ΜΕΤΑΡΡΥΘΜΙΣΗ ΚΑΙ ΤΗΝ ΠΡΟΣΕΓΓΙΣΗ ΤΩΝ ΝΟΜΟΘΕΣΙΩΝ ΕΝΤΟΛΗ 1. Γενικοί στόχοι της ομάδας είναι η εξέταση των νομοθετικών μεταρρυθμίσεων, καθώς και η παρακολούθηση και από κοινού ανάλυση της προσέγγισης της νομοθεσίας της Πρώην Γιουγκοσλαβικής Δημοκρατίας της Μακεδονίας, σύμφωνα με το άρθρο 11 παράγραφος 2 της συμφωνίας συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας.2. Η ομάδα θα είναι, ιδίως, αρμόδια για τις ακόλουθες ενέργειες:- εντοπισμός των κατάλληλων πολιτικών προς εφαρμογή στον εν λόγω τομέα, κατάρτιση των προτεραιοτήτων στο πλαίσιο αυτών και ετοιμασία κατευθυντηρίων γραμμών για την εφαρμογή τους,- τακτική παρακολούθηση και εφαρμογή των προαναφερομένων πολιτικών και κατευθυντηρίων γραμμών,- εξέταση της κοινοτικής βοήθειας προς μεταρρύθμιση της δημόσιας διοίκησης, της προσέγγισης της νομοθεσίας του οικονομικού τομέα και της αστυνόμευσης, ιδίως στο πλαίσιο του Phare.3. Συμφωνούντων των μερών, η ομάδα δύναται να προσκαλέσει εμπειρογνώμονες να παρευρεθούν ή/και να συμμετάσχουν στις εργασίες της για θέματα και τα οποία το θεωρεί αναγκαίο.4. Η ομάδα εργασίας συντάσσει έκθεση μετά κάθε συνεδρίασή της και υποβάλλει, ενδεχομένως, συστάσεις στο συμβούλιο συνεργασίας.